Landsmenn skemmtu sér vel og að mestu vandræðalaust í nótt, aðfaranótt laugardags um verslunarmannahelgi, að sögn lögreglumanna um landið. Nóttin var með þeim rólegri sem yfirlögregluþjónn í Vestmannaeyjum man eftir á Þjóðhátíð. Helst var mikið um ölvun á höfuðborgarsvæðinu og nokkuð á Akureyri.
Gestir þjóðhátíðar voru til fyrirmydar í nótt að sögn lögreglu. Jóhannes Ólafsson yfirlögregluþjónn í Vestmannaeyjum segir engin stærri mál hafa komið upp, þar með talið engin ofbeldismál. Hann segir nóttirna hafa gengið vel.
Það er óhætt að segja að þetta er með rólegri nóttum á þjóðhátíð svoa sem við munum, það gisti hérna einn fangageymslu fyrir svona einhver leiðindi. En engin stærri mál komu upp í nótt, það er náttúrulega nokkur fíkniefnamál, minniháttarmál og síðan kannski eitt svona stærra mál í gær þar sem var tekið einhver tugir grömm af hvítu efni. Það er svona stóra málið annars svona minniháttarmál með fíkniefnamál, neyslumál.
Í umdæmi lögreglunnar á Selfossi eru haldnar tvær hátíðir, Unglingalandsmót á Selfossi og og fjölskyldu og bæjarhátíðin Flúðir um versló. Þar var nóttin einnig róleg og gestir til fyrirmyndar.
Sömu sögu er að segja frá lögreglunni á Austurlandi, á Neistaflugi í Neskaupsstað er nokkur fjöldi saman kominn, þar var stemmingin góð og heimamenn og gestir skemmtu sér vel að sögn lögreglu.
Tiltölulega rólegt var hjá lögreglunni á Norðurlandi eystra í gær en á Akureyri fer hátíðin ein með öllu fram. Hafa þurfti afskipti af fólki í nokkur skipti vegna ölvunar og ónæðis meðal annars við við Sjallann á Akureyri og út brutust slagsmál á Ráðhústorginu þar sem ráðist var á dyravörð, málið er í rannsókn.
Mikið var um ölvun og óspektir á höfuðborgarsvæðinu í nótt og gistu sjö fangageymslu lögreglu.
Nóttin var fremur tíðindalítil víðast um landið að sögn lögreglunnar, nema einna helst á höfuðborgarsvæðinu. Hún var með þeim rólegri sem yfirlögregluþjónn í Vestmannaeyjum man eftir á Þjóðhátíð.